techiaith/cofnodycynulliad_en-cy huggingface dataset:
English: Thank you for that. Rhianon Passmore is right to draw attention to again the iniquitous decision on aviation by the UK Government, which is all the more reason why they need to step up to the plate on this package to show that they are as committed to levelling up in all parts of the UK as they say they are. To answer Rhianon Passmore's question, as I say, certainly people within the boundaries of Newport itself, 80 per cent of them will be within a mile of a high-quality public transport installation as a result of these proposals, but there'll be benefits to the hinterland as well in the Gwent Valleys as part of that. The Ebbw Vale line, which I know is an issue that she is consistently pressurising the Welsh Government to do more on, is an important part of that. We are hoping that this year we will have a new timetable with services as far as Cross Keys. We're not able to go beyond Cross Keys without investment and intervention from Network Rail and the UK Government, so that's another example where they need to ' Siapia hi ', as my grandmother would say, but we are hoping to see four trains an hour on that line, and that is definitely part of the wider Burns vision.
Welsh: Diolch i chi am hynny. Mae Rhianon Passmore yn iawn i dynnu sylw unwaith eto at y penderfyniad anghyfiawn gan Lywodraeth y DU ynglŷn â hedfan, sy'n rheswm ychwanegol pam mae angen iddyn nhw ddod i'r adwy o ran y pecyn hwn i ddangos eu bod nhw yr un mor ymrwymedig i godi lefel yn uwch ym mhob rhan o'r DU ag y maen nhw'n ei honni. I ateb cwestiwn Rhianon Passmore, fel y dywedais i, yn sicr fe fydd 80 y cant o bobl o fewn ffiniau Casnewydd ei hunan o fewn milltir i safle trafnidiaeth gyhoeddus o ansawdd uchel o ganlyniad i'r cynigion hyn, ond fe fydd yna fanteision i gefnwlad yn ogystal â Chymoedd Gwent yn rhan o hynny. Mae rheilffordd Glynebwy, y gwn ei fod yn fater y mae hi'n pwyso'n gyson ar Lywodraeth Cymru i wneud mwy o'i herwydd, yn rhan bwysig o hynny. Rydym ni'n gobeithio y bydd gennym amserlen newydd eleni gyda gwasanaethau cyn belled â Phont-y-Cymer. Ni allwn fynd y tu hwnt i Bont-y-Cymer heb fuddsoddiad ac ymyrraeth gan Network Rail a Llywodraeth y DU, felly dyna enghraifft arall lle mae angen iddyn nhw ei 'siapo hi', chwedl fy mam-gu, ond rydym yn gobeithio gweld pedwar trên yr awr ar y lein honno, ac mae hynny'n sicr yn rhan o weledigaeth ehangach Burns.
English: I thank the Deputy Minister for his statement today. I welcome many of the proposals contained in this report, particularly for the people of Newport, and particularly the recommended improvements to the rail network, the new stations planned and the new rapid bus corridors across the region that will link to the rail backbone. I acknowledge that these will be beneficial in reducing the volume of traffic on the M4, however, as has already been said, it is no substitute for an M4 relief road - the M4 relief road that you've conveniently forgotten the Welsh Government has squandered millions and millions of pounds on, yet we see no solution and no road. Welsh Labour has consistently failed to put in place a solution for the M4 congestion problem, breaking its own manifesto commitment in doing so. Despite 20 years of discussion and consultation, no practical solution has yet been delivered. While the Welsh Government have been dithering and shelving the scheme, the traffic on the M4 has been increasing rapidly. The performance of Wales's road and transport network will be a crucial enabler for sustaining productivity and competitiveness. Don't you agree with me that many of these proposals should be implemented alongside an M4 relief road in order to maximise the potential reduction in traffic and to bring maximum economic benefit to the region? Your transport infrastructure -
Welsh: Diolch i'r Dirprwy Weinidog am ei ddatganiad heddiw. Rwy'n croesawu llawer o'r cynigion yn yr adroddiad hwn, yn benodol er mwyn pobl Casnewydd, a'r gwelliannau a argymhellir i'r rhwydwaith rheilffyrdd yn arbennig felly, ynghyd â'r gorsafoedd newydd a gynlluniwyd a'r coridorau bysiau cyflym newydd ledled y rhanbarth a fydd yn cysylltu ag asgwrn cefn y rheilffordd. Rwy'n cydnabod y bydd y rhain o fudd er mwyn lleihau maint y traffig ar yr M4. Serch hynny, fel y dywedwyd eisoes, ni all ddisodli ffordd liniaru'r M4 - ffordd liniaru'r M4 y gwnaethoch chi anghofio, yn gyfleus iawn, fod Llywodraeth Cymru wedi gwastraffu miliynau ar filiynau o bunnoedd arni, ac eto nid oes datrysiad na ffordd i'w gweld. Mae Llafur Cymru wedi methu'n gyson â chael datrysiad i broblem tagfeydd yr M4, gan dorri'r ymrwymiad yn ei maniffesto wrth wneud hynny. Er gwaethaf 20 mlynedd o drafodaeth ac ymgynghoriad, ni lwyddwyd i gael ateb ymarferol hyd yn hyn. Wrth i Lywodraeth Cymru din-droi a rhoi'r cynllun o'r neilltu, fe gynyddodd maint y traffig ar yr M4 yn gyflym. Fe fydd perfformiad rhwydwaith ffyrdd a thrafnidiaeth Cymru yn alluogwr hanfodol ar gyfer cynnal cynhyrchiant a chystadleurwydd. Onid ydych chi'n cytuno â mi y dylid gweithredu llawer o'r cynigion hyn yn gyfochrog â ffordd liniaru i'r M4 er mwyn sicrhau'r gostyngiad mwyaf posibl mewn traffig a dod â'r budd economaidd mwyaf posibl i'r rhanbarth? Mae eich seilwaith trafnidiaeth -
English: Can you wind up, please?
Welsh: A wnewch chi ddirwyn i ben, os gwelwch chi'n dda?
English: - supports the productivity of Wales, so it's not a question of whether we can afford to build an M4 relief road as well, but whether we can afford not to.
Welsh: - yn cefnogi cynhyrchiant Cymru, felly nid mater yw hwn o ofyn a allwn ni fforddio adeiladu ffordd liniaru'r M4 hefyd, ond a allwn ni fforddio peidio â gwneud hynny.
English: Laura Anne Jones is telling us that there's no practical solution been presented, and here we are discussing a practical solution that has been presented by a commission of experts on transport planning. We have a practical blueprint for the next 10 years, so I've no idea what she's on about, that there's no practical solution presented. That's exactly what we're talking about, Laura Anne. She's saying that this is no substitute for an M4 relief road. That's absolutely right; it is no substitute for an M4 relief road. We've cancelled the M4 relief road because (a) it was going to cost £2 billion, and I've just said that the UK Government has short-changed us of £5 billion for rail infrastructure already, so - . She's muttering away to herself there, but she has yet to show us where we would get this mystical £2 billion because it simply isn't available. Even if it was available, it would fly in the face of all the commitments we've made on a cross-party basis to tackle climate change. It's no good on the one hand standing next to a Conservative tree and saying that you are the green party, and then on the other hand demanding actions that will tear into our carbon commitments. This is a different proposal: one that tackles congestion. It costs half the amount of money that an expensive road through a precious wetland would do, and it helps to reduce emissions, not increase them.
Welsh: Mae Laura Anne Jones yn dweud wrthym nad oes yna ateb ymarferol wedi cael ei gyflwyno, a dyma ni yn trafod ateb ymarferol a gyflwynodd comisiwn o arbenigwyr ar gynllunio trafnidiaeth. Mae gennym ni lasbrint ymarferol am y 10 mlynedd nesaf, felly nid oes syniad gennyf beth mae hi'n ceisio ei ddweud pan ddywed nad oes ateb ymarferol wedi ei gyflwyno. Dyna'n union yr ydym yn siarad amdano, Laura Anne. Mae hi'n dweud na all hyn ddisodli ffordd liniaru i'r M4. Mae hynny'n hollol gywir; nid yw hyn yn disodli ffordd liniaru i'r M4. Fe wnaethom ni ganslo ffordd liniaru'r M4 oherwydd (a) byddai'n costio £2 biliwn, ac rwyf newydd ddweud bod Llywodraeth y DU wedi ein hamddifadu ni eisoes o £5 biliwn ar gyfer seilwaith rheilffyrdd, felly - . Rwy'n ei chlywed yn mwmian draw fan acw, ond nid yw wedi dangos inni o ble y daw'r £2 biliwn dychmygol hwn a hynny oherwydd nad yw ar gael. A hyd yn oed pe byddai ar gael, fe fyddai'n mynd yn erbyn yr holl ymrwymiadau a wnaethom ni ar sail drawsbleidiol i fynd i'r afael â newid hinsawdd. Ni allwch sefyll wrth y goeden Geidwadol a dweud mai chi yw'r blaid werdd ac yna mynnu, ar yr un pryd, ein bod ni'n gwneud pethau a fydd yn torri ein hymrwymiadau carbon ni. Mae hwn yn gynnig gwahanol: un sy'n mynd i'r afael â thagfeydd. Fe fydd yn costio hanner y swm o arian y byddai ffordd ddrudfawr drwy wlyptir gwerthfawr yn ei wneud, ac mae'n helpu i leihau allyriadau, nid eu cynyddu nhw.
English: I welcome this statement. I note that a large aspect of the Burns plan requires investment from the UK Government; that's come up a number of times this afternoon. Given that the historical underinvestment in Welsh rail infrastructure by the UK Government shows no sign of abating, what would the Deputy Minister say is the contingency plan if they do refuse to provide the money that we need? I was glad to hear you say to my colleague Helen Mary Jones that the Welsh Government does now support the full devolution of rail infrastructure, and I know that you said earlier that you want to be optimistic, Deputy Minister, but to be realistic, if the UK Government continues with intransigence, would you agree that Welsh rail would have a brighter future as a fully nationalised asset of an independent Welsh state?
Welsh: Rwy'n croesawu'r datganiad hwn. Sylwaf fod agwedd fawr ar gynllun Burns yn gofyn am fuddsoddiad gan Lywodraeth y DU; mae hynny wedi codi nifer o weithiau y prynhawn yma. O gofio nad yw'r tanfuddsoddi hanesyddol yn seilwaith rheilffyrdd Cymru gan Lywodraeth y DU yn dangos unrhyw arwydd o leihau, beth fyddai'r Dirprwy Weinidog yn ei ddweud yw'r cynllun wrth gefn os gwrthodant ddarparu'r arian y mae arnom ni ei angen? Roeddwn yn falch o'ch clywed yn dweud wrth fy nghyd-Weinidog Helen Mary Jones fod Llywodraeth Cymru nawr yn cefnogi datganoli'r seilwaith rheilffyrdd yn llawn, a gwn ichi ddweud yn gynharach eich bod eisiau bod yn gadarhaol, Dirprwy Weinidog, ond i fod yn realistig, os bydd Llywodraeth y DU yn parhau'n anhyblyg, a fyddech yn cytuno y byddai gan reilffyrdd Cymru ddyfodol mwy disglair fel ased cwbl wladoledig i Gymru annibynnol?
English: Well, I can agree with some of that, but I think you're pushing your luck on all of it. [ Laughter. ] It's certainly the case that there are things that we can be getting on with while we do the work with Network Rail and the Department for Transport on the rail planning process. As I say, we've started that work already, and of the six new stations that Burns identifies, three are under way. And Mark Reckless, I'm sorry, I forgot to touch on this. He mentioned the Cardiff parkway station, which is advancing with our support. Also, in terms of the active travel measures, that is also something within our control and that we are increasing investment significantly in to be able to deliver that. I'm very keen to see a Cardiff to Newport route delivered soon as part of that active travel work. But ultimately, as Delyth Jewell mentions, this does require the UK. This is a UK rail network. It is not devolved to the Welsh Government, the infrastructure side of it, and so they need to play their part to make sure that people of this part of the UK are well served by our collective railway network.
Welsh: Wel, gallaf gytuno â rhywfaint o hynny, ond rwy'n credu eich bod yn mentro'ch lwc ar y cyfan. [ Chwerthin. ] Yn sicr, mae'n wir fod pethau y gallwn ni fod yn bwrw ymlaen â nhw wrth i ni wneud y gwaith gyda Network Rail a'r Adran Drafnidiaeth ar y broses cynllunio rheilffyrdd. Fel y dywedais, rydym ni wedi dechrau'r gwaith hwnnw eisoes, ac o'r chwe gorsaf newydd y mae Burns yn eu nodi, mae tri ar y gweill. A Mark Reckless, mae'n ddrwg gennyf, anghofiais grybwyll hyn. Soniodd am orsaf Parkway Caerdydd, sy'n datblygu gyda'n cefnogaeth ni. Hefyd, o ran y mesurau teithio llesol, mae hynny hefyd yn rhywbeth sydd o fewn ein rheolaeth a'n bod yn cynyddu buddsoddiad yn sylweddol er mwyn gallu cyflawni hynny. Rwy'n awyddus iawn i weld llwybr o Gaerdydd i Gasnewydd yn cael ei ddarparu'n fuan yn rhan o'r gwaith teithio llesol hwnnw. Ond yn y pen draw, fel y mae Delyth Jewell yn sôn, mae hyn angen y DU. Rhwydwaith rheilffyrdd y DU yw hwn. Nid yw wedi'i ddatganoli i Lywodraeth Cymru, yr ochr seilwaith ohono, ac felly mae angen iddyn nhw wneud eu rhan i sicrhau bod pobl o'r rhan hon o'r DU yn cael eu gwasanaethu'n dda gan ein rhwydwaith rheilffyrdd cyfunol.
English: There are many good actions suggested by Lord Burns that will be actioned by Welsh Government with partners, Deputy Minister. You will know that, for example, the new railway station at Magor has very good community support and buy-in and has been put forward for quite some time. So, I think that is very, very promising, and the new stations at Llanwern and Somerton similarly. I also welcome the proposals for Severn Tunnel Junction, with better co-ordinated transport services and bus access, and also the long-desired link between the M48 and the B4245, which would take a lot of congestion off the roads through the villages of Magor and Undy. There is a lot that's going to be really valuable, but, obviously, we need to make it happen, and I take the point that was made in terms of have we got sufficient goodwill from UK Government in terms of the main line and the relief lines, and I hope very much that we'll see that forthcoming. But in terms of those matters within our more direct control, bus is obviously very important, and points have been made about the number of people who travel by bus and the early opportunities with bus priority and so on. Could you give very careful consideration, in terms of bus and how we get things moving, Deputy Minister, to a pilot free bus travel scheme in Newport, which I think would have a lot of merit? It would be a very early signal of intention, and I think it would capture the imagination and the support of local people.
Welsh: Mae llawer o gamau gweithredu da wedi'u hawgrymu gan yr Arglwydd Burns a fydd yn cael eu gweithredu gan Lywodraeth Cymru gyda phartneriaid, Dirprwy Weinidog. Gwyddoch, er enghraifft, fod gan yr orsaf reilffordd newydd ym Magwyr gefnogaeth gymunedol dda iawn a'i bod wedi'i chyflwyno ers cryn amser. Felly, credaf fod hynny'n addawol iawn, iawn, a'r gorsafoedd newydd yn Llanwern a Somerton yn yr un modd. Croesawaf hefyd y cynigion ar gyfer Cyffordd Twnnel Hafren, gyda gwell gwasanaethau trafnidiaeth cydgysylltiedig a mynediad i fysiau, a hefyd y cyswllt rhwng yr M48 a'r B4245 y mae hen ddyheu amdano, a fyddai'n lliniaru llawer o dagfeydd ar y ffyrdd drwy bentrefi Magwyr a Gwndy. Mae llawer a fydd yn werthfawr iawn, ond, yn amlwg, mae angen i ni gyflawni hynny, ac rwy'n derbyn y pwynt a wnaethpwyd o ran a oes gennym ni ddigon o ewyllys da o du Llywodraeth y DU o ran y brif linell a'r llinellau lliniaru, a gobeithiaf yn fawr y gwelwn hynny'n dod i law. Ond o ran y materion hynny sydd o fewn ein rheolaeth fwy uniongyrchol, mae bysiau yn amlwg yn bwysig iawn, ac mae pwyntiau wedi'u gwneud am nifer y bobl sy'n teithio ar fws a'r cyfleoedd cynnar gyda blaenoriaethu bysiau ac yn y blaen. A wnewch chi roi ystyriaeth ofalus iawn, o ran bysiau a sut yr ydym ni'n symud pethau ymlaen, Dirprwy Weinidog, i gynllun treialu teithio am ddim ar fysiau yng Nghasnewydd, a fyddai, yn fy marn i â llawer o rinweddau? Byddai'n arwydd cynnar iawn o fwriad, a chredaf y byddai'n dal dychymyg a chefnogaeth pobl leol.
English: I know time is short, so I'll be brief. Can I just ask you, Deputy Minister, on the public transport enhancements that you've mentioned? It's good to hear about the proposed increase in the number of stations in Newport, but, of course, the increase in the number of stations only works when you've actually got a railway line. Two questions on the back of that: first of all, are there any plans for the Newport to Hereford line, for any increase in the number of stations there, or some increase in capacity? Because, of course, that feeds into the Newport area and would take commuters. Secondly, in the east of my constituency, there are no railway lines and there haven't been for 60 or 70 years. So, other than the car, there will have to be other public transport improvements. I've previously questioned the Minister for economy and transport on the possibility of a hub at the Celtic Manor, at the new convention centre. Is that something that's being looked at? Because without any of those changes in my constituency, my constituents will still have to travel by car and cause congestion around Newport.
Welsh: Rwy'n gwybod bod amser yn brin, felly byddaf yn gryno. A gaf i ofyn i chi, Dirprwy Weinidog, am y gwelliannau i drafnidiaeth gyhoeddus yr ydych chi wedi sôn amdanyn nhw? Mae'n dda clywed am y cynnydd arfaethedig yn nifer y gorsafoedd yng Nghasnewydd, ond, wrth gwrs, dim ond pan fydd gennych chi reilffordd y mae'r cynnydd yn nifer y gorsafoedd yn gweithio. Dau gwestiwn ar sail hynny: yn gyntaf oll, a oes unrhyw gynlluniau ar gyfer rheilffordd Casnewydd i Henffordd, ar gyfer unrhyw gynnydd yn nifer y gorsafoedd yno, neu rywfaint o gynnydd mewn capasiti? Oherwydd, wrth gwrs, mae honno'n gwasanaethu ardal Casnewydd a byddai'n cludo cymudwyr. Yn ail, yn nwyrain fy etholaeth, nid oes rheilffyrdd ac ni fu ers 60 neu 70 mlynedd. Felly, ar wahân i'r car, bydd yn rhaid cael gwelliannau eraill i drafnidiaeth gyhoeddus. Rwyf wedi holi'r Gweinidog yr economi a thrafnidiaeth o'r blaen am y posibilrwydd o ganolfan yn y Celtic Manor, yn y ganolfan gynadledda newydd. A yw hynny'n rhywbeth sy'n cael ei ystyried? Oherwydd heb unrhyw un o'r newidiadau hynny yn fy etholaeth i, bydd yn rhaid i'm hetholwyr barhau i deithio mewn car ac achosi tagfeydd o amgylch Casnewydd.
English: Excellently done. Thank you. Deputy Minister.
Welsh: Wedi ei gyflwyno yn rhagorol. Diolch. Dirprwy Weinidog.
English: That's why the new Wales transport strategy is so important, because it puts all these sorts of options on the table, and they'll be different for different communities. So, I think the demand-responsive network I mentioned, particularly for areas like yours, Nick Ramsay, which doesn't have inherent railway infrastructure, is a way of getting people out of cars and moving people around in the relatively short term. This is something that can be scaled up and rolled out quickly. So, certainly, based on the success in Newport, we would want to be rolling that out to as many communities as possible. In terms of the specific question he asks me about stations from Newport to Hereford, I will have to write to him about that, but this is an agenda that is going to be increasing. The more support there is for enhancing services and infrastructure, the more that we can all suggest improvements in our own areas to put these principles into practice.
Welsh: Dyna pam mae strategaeth drafnidiaeth newydd Cymru mor bwysig, oherwydd mae'n cynnig yr holl fathau hyn o ddewisiadau, a byddant yn wahanol i wahanol gymunedau. Felly, rwy'n credu bod y rhwydwaith sy'n ymateb i'r galw a grybwyllais, yn enwedig ar gyfer ardaloedd fel eich un chi, Nick Ramsay, nad oes ganddi seilwaith rheilffyrdd cynhenid, yn ffordd o gael pobl allan o geir a symud pobl o gwmpas yn y tymor cymharol fyr. Mae hyn yn rhywbeth y gellir ei gynyddu a'i gyflwyno'n gyflym. Felly, yn sicr, ar sail y llwyddiant yng Nghasnewydd, byddem eisiau cyflwyno hynny i gymaint o gymunedau â phosib. O ran y cwestiwn penodol y mae'n ei ofyn i mi am orsafoedd o Gasnewydd i Henffordd, bydd yn rhaid imi ysgrifennu ato am hynny, ond mae hon yn agenda a fydd yn cynyddu. Po fwyaf y cymorth sydd ar gael i wella gwasanaethau a seilwaith, y mwyaf y gallwn i gyd awgrymu gwelliannau yn ein hardaloedd ein hunain i roi'r egwyddorion hyn ar waith.
English: I'm grateful to you, Deputy Presiding Officer, and grateful to the Deputy Minister as well. I note that the Government are accepting the recommendation on the Ebbw valley line going to four trains an hour and I'd be grateful for an indication of the timescale on that. I would also like to understand what the future vision is for the line, because when it was created and when it was restored and opened, it was an interurban service linking the heads of the Valleys with the city centre in Cardiff. There's a very real danger with some of the proposals in this report that it will become a suburban service linking Cardiff and Newport, and that would be a real problem for us in terms of having a regional solution. The more stations, the longer the journey time, and I think we need to have a conversation about that. The second issue I wanted to raise is that about regional buses. We've already debated the interconnectivity and the integration of different services, but we need to ensure that we have a regional approach to this. Simply linking Cardiff and Newport won't be sufficient to solve the problems, and that means that we have the governance at a regional level, we have the ability to route buses at a regional level, we have the ability to ensure that we have the interticketing, and the ability of people to move easily from one mode of transport to another. Thank you.
Welsh: Rwy'n ddiolchgar i chi, Dirprwy Lywydd, ac yn ddiolchgar i'r Dirprwy Weinidog hefyd. Sylwaf fod y Llywodraeth yn derbyn yr argymhelliad i reilffordd Cwm Ebwy gynyddu i un â phedwar trên yr awr a byddwn yn ddiolchgar am gael syniad o amserlen hynny. Hoffwn ddeall hefyd beth yw gweledigaeth y dyfodol ar gyfer y rheilffordd, oherwydd pan gafodd ei chreu a phan gafodd ei hadfer a'i hagor, roedd yn wasanaeth rhyngdrefol yn cysylltu blaenau'r Cymoedd â chanol y ddinas yng Nghaerdydd. Mae perygl gwirioneddol gyda rhai o'r cynigion yn yr adroddiad hwn y bydd yn dod yn wasanaeth maestrefol sy'n cysylltu Caerdydd â Chasnewydd, a byddai hynny'n broblem wirioneddol i ni o ran cael ateb rhanbarthol. Po fwyaf o orsafoedd sydd, y mwyaf yw'r amser teithio, a chredaf fod angen inni gael sgwrs am hynny. Yr ail fater yr oeddwn eisiau ei grybwyll yw bysiau rhanbarthol. Rydym ni eisoes wedi trafod rhyng-gysylltedd ac integreiddio gwahanol wasanaethau, ond mae angen i ni sicrhau bod gennym ni ddull rhanbarthol o ymdrin â hyn. Ni fydd cysylltu Caerdydd â Chasnewydd yn unig yn ddigon i ddatrys y problemau, ac mae hynny'n golygu llywodraethu ar lefel ranbarthol, mae gennym ni'r gallu i drefnu llwybrau bysiau ar lefel ranbarthol, mae gennym ni'r gallu i sicrhau bod gennym ni system docynnau bws a thrên, a'r gallu i sicrhau bod pobl yn symud yn rhwydd o un math o drafnidiaeth i'r llall. Diolch.